สวัสดีค่ะ ดิชั้นท้องได้7weeks ช่วงนี้รู้สึกหายใจไม่เต็มปอด(แน่นด้านขวา) เวลานอนก็ผวาตื่นด้วยอาการหายใจเข้าแรง(แน่นด้านขวา) ส่วนอาการแพ้ท้องก็มีคลื่นไส้ อาเจียร แต่ที่กังวลก็คืออาการที่เหมือนหายใจไม่เต็มปอดและผวาตื่นตอนกลางคืนบ่อยๆ ผิดปกติไหมคะคุณ
สวัสดีค่ะ อาการหายใจไม่เต็มอิ่มจนผวาตื่นขึ้นมานั้น อาจจะมีได้จากสาเหตุที่ไม่ร้ายแรง เช่นเป็นปฏิกิริยาระหว่างหลับแล้วมีสะดุ้งตื่นเป็นช่วงๆจากการที่หลับไม่ลึกพอ ซึ่งไม่ได้มีอันตรายอะไร แต่หากมีอาการแน่นหน้าอก หายใจไม่สะดวกร่วมด้วย อาจมีสาเหตุอื่นๆเช่นการมีกรดไหลย้อนทำให้แสบร้อนอก จุกแน่นลิ้นปี่ หรือมีอาการคลื่นไส้แพ้ท้องจากฮอร์โมนที่สร้างจากรกมาก ทำให้รู้สึกไม่สบายตัวและจุกอกอยู่ตลอดเวลา หรือมีทางเดินหายใจติดเชื้อแต่มักจะมีไข้ ไอร่วมด้วย เป็นต้นเบื้องต้นจากที่ฟัง สามารถสังเกตอาการไปก่อนได้ หากไม่ได้รบกวนการนอนหรือการใช้ชีวิตประจำวัน และหากเริ่มเป็นมากขึ้น หายใจไม่ออก หอบเหนื่อย ทำอะไรที่เคยทำได้ก็เหนื่อยมาก คลื่นไส้ กินได้น้อยจนอ่อนเพลีย ควรจะไปพบแพทย์ตอนนี้อยู่ในที่อากาศถ่ายเทสะดวก ดื่มน้ำมากๆ กินอาหารมื้อไม่ใหญ่จนเกินไป ไม่กินแล้วเข้านอนทันที